
TRESTNÝ ROZKAZ V MENE SLOVENSKEJ REPUBLIKY Okresný súd Galanta, sudcom pre prípravné konanie A. B. C., trestným rozkazom vydaným v Galante dňa 5. novembra 2026 takto rozhodol: rozhodol: Obvinená C. D., E. F., nar. XX.X.XXXX v G., trvalý pobyt A. H. XXXX/X, I., sa uznáva za vinnú, že dňa 3.11.2026 v čase okolo 8:50 hod. po predchádzajúcom požití alkoholických nápojov, ako vodička viedla v meste I. osobné motorové vozidlo značky BMW X6 s evidenčným číslom I., pričom sa nevenovala plne riadeniu vozila a nesledovala situáciu v cestnej premávke, keďže z vedľajšej cesty vyšla na hlavnú cestu na ulicu F. B., pritom nerešpektovala dopravné značenie „stoj, daj prednosť v jazde“ a bez spomalenia vošla do križovatky, týmto spôsobom vošla do jazdnej dráhy práve tadiaľ prechádzajúcemu osobnému motorovému vozidlu značky AUDI A3 s evidenčným číslom I., ktorého vodička už nestihla zrážke zabrániť a prednou časťou motorového vozidla narazila do pravej bočnej strany motorového vozidla značky BMW X6, avšak obvinená na mieste dopravnej nehody nezotrvala, nastúpila do motorového vozidla značky BMW X6 a odišla smerom na vlakovú stanicu, pričom bola hliadkou polície zastavená na ulici XX. J. pred domom č. XX/XX a bola podrobená dychovej skúške na zistenie prítomnosti alkoholu v dychu prístrojom AlcoQuant 6020 plus číslo prístroja J., kedy jej bola dňa 3.11.2026 v čase o 9:16 hod. nameraná hodnota 0,59 mg/l etanolu v dychu a pri opakovanej dychovej skúške jej bola dňa 3.11.2026 v čase o 9.:39 hod. nameraná hodnota 0,53 mg/l etanolu v dychu, teda vykonávala v stave vylučujúcom spôsobilosť, ktorý si privodila vplyvom návykovej látky, činnosť, pri ktorej by mohla ohroziť život alebo zdravie ľudí alebo spôsobiť značnú škodu na majetku, čím spáchala úmyselný prečin ohrozenia pod vplyvom návykovej látky podľa § 289 ods. 1 Trestného zákona. Za to jej ukladá Podľa § 56 ods. 1, ods. 2 Trestného zákona, s použitím § 36 písm. l) Trestného zákona, peňažný trest vo výške 1 200 (tisícdvesto) €. Podľa § 57 ods. 3 Trestného zákona ustanovuje náhradný trest odňatia slobody vo výmere 1 (jeden) mesiac.
Podľa § 61 ods. 2 Trestného zákona trest zákazu činnosti vedenia motorových vozidiel v cestnej premávke vo výmere 3 (tri) roky. Poučenie: Proti trestnému rozkazu môže prokurátor a obvinený podať odpor do 8 dní od jeho doručenia na Okresnom súde Galanta. Odpor môže podať i príbuzný obvineného v priamom rade, jeho súrodenec, osvojiteľ, osvojenec, manžel a druh. Ak je obvinený pozbavený spôsobilosti na právne úkony alebo je jeho spôsobilosť na právne úkony obmedzená, môže podať odpor aj jeho zákonný zástupca, opatrovník a obhajca. Všetkým týmto osobám končí lehota na podanie odporu tým dňom ako obvinenému. Ak v lehote nebol odpor podaný, stane sa trestný rozkaz právoplatným a vykonateľným. Ak proti trestnému rozkazu podala oprávnená osoba v lehote odpor, po rozhodnutí o prijatí obžaloby sa nariadi hlavné pojednávanie. Ak odpor nebol vzatý späť, prednesením obžaloby na hlavnom pojednávaní sa trestný rozkaz ruší; pri prejednávaní veci na hlavnom pojednávaní nie je sudca viazaný právnou kvalifikáciou ani druhom a výmerou trestu obsiahnutými v trestnom rozkaze.

